Mest hækkar fasteignamat á Akranesi , Sandgerði , Garði og Vestmanneyjum Heildarfasteignamat á landinu sem gildir fyrir 2020 er 9.047 milljarðar króna miðað við stöðuna 1. maí 2019 en fasteignamat sem gildir fyrir 2019 var á sama tíma tæpir 8.364 milljarðar króna . Heildarmat hækkar því um 6,1% milli ára . Þetta kemur fram í nýju Fasteignamati 2020 á vef Þjóðskrár Íslands . Mest hækka fasteignir Vesturlandi um 10,2% og minnst á höfuðborgarsvæðinu þar sem hækkunin nemur 5,2% . Samanlagt mat íbúða á öllu landinu hækkaði um 6,0% á milli ára og er alls 6.219 milljarðar króna , þar af hækkaði sérbýli um 6,6% á meðan fjölbýli hækkaði um 5,3% . Fasteignamatíbúða hækkaði um 5,0% á höfuðborgarsvæðinu en um 9,1% álandsbyggðinni . Fasteignamat íbúða hækkaði mest á Akranesi en þar hækkaði íbúðamatið um 21,6% , um 17,7% í sameinuðu sveitarfélagi Sandgerðis og Garðs ( Suðurnesjabæ ) og um 16,6% í Vestmannaeyjum . Fasteignamat atvinnuhúsnæðis hækkaði um 6,9% á landinu öllu ; um 5,9% á höfuðborgarsvæðinu en um 9,3% á landsbyggðinni . Fasteignamat sumarhúsa fyrir árið 2020 hækkaði um 0,7% á milli ára .